রাজাপুরে নয় বছরের শিশুকে ধর্ষণের দায়ে মিজান লস্কর নামে এক যুবকের যাবজ্জীবন সশ্রম কারাদণ্ড দিয়েছেন আদালত। একই সঙ্গে তাকে পাঁচ হাজার টাকা জরিমানা, অনাদায়ে আরো তিন মাসের কারাদণ্ড প্রদান করা হয়। আজ সোমবার দুপুরে ঝালকাঠির নারী ও শিশু নির্যাতন দমন ট্রাইবুন্যাল ১ এর বিচারক জেলা ও দায়রা জজ মো. ইখতিয়ারুল ইসলাম মল্লিক এ রায় ঘোষণা করেন। রায় ঘোষণার সময় আসামী আদালতে উপস্থিত ছিলেন। দণ্ডপ্রাপ্ত মিজান লস্কর উপজেলার মঠবাড়ি গ্রামের মানিক লস্করের ছেলে।